- Det er indikationer på, at der har været rekrutterings-folk fra en terrororganisation, bekræfter formidlingens sikkerheds-chef

Noget tyder på, at terror-organisationen IS har forsøgt at hverve terrorister på Arbejdsformidlingen i Malmö.

Det skriver sydsvenskan.se.

Den sikkerheds-ansvarlige på arbejdsformidlingen, Per-Ola Persson, siger til den svenske avis:

- Det er indikationer på, at der har været rekrutterings-folk fra en terrororganisation.

Umiddelbart efter rekrutterings-forsøgene gik arbejdsformidlingen videre med oplysninger til den svenske sikkerheds-tjeneste Säpo, afslører avisen.

Kontaktede arbejdsløse

Episoden fandt angiveligt sted i efteråret 2015, men oplysningerne kommer først til offentlighedens kendskab nu.

Der er angiveligt tale om en mand, som helt åbenlyst tog kontakt til arbejdsløse på arbejdsformidlingen og tilbød dem et job som terrorist.

Han havde tilsyneladende medbragt propaganda-materiale for IS og presset en mand fra Affrika hårdt.

Sikkerheds-afdelingen har samlet oplysningerne ind fra de ansatte i arbejdsformidlingen. Der findes ikke overvågnings-kameraer og derfor er der ikke billeder af manden, som forsøgte at rekruttere arbejdsløse til et job i Syrien.

Dybt ubehageligt

- Både for kunder og personale er det dybt ubehageligt, når sådan noget sker. Det er meningen at folk skal kunne komme her og være trygge, siger Per-Ola Persson til sydsvenskan.se.

Avisen beretter også om, at rekruttteringsfolk har forsøgt at hverve personer på offentlige pladser og cefeer i Malmö.

Säpo har ikke kommenteret avisens opsigtsvækkende oplysninger endnu.